AksaraLLM/aksara-bahasa-daerah-v1 huggingface dataset:
Astinapura atawa Hastinapura (Sansekerta: हस्तिनापुर ) nyaéta hiji dayeuh sarta Nagar Panchayat di distrik Meerut, Uttar Pradesh, nagara bagian India. Hastinapura asalna ti kecap Hasti (gajah) + Pura (dayeuh). Réa kajadian dina carita Mahabarata anu lumangsung di Hastinapura. Dina mangsa kiwari, dayeuh ieu disebut Hastinapur, hiji dayeuh leutik anu perenahna di Uttar Pradesh, jauhna 120 km ti Delhi. Di ieu dayeuh aya obyék wisata anu metot perhatian saperti Kuil Jain jeung Taman Nasional Hastinapur.

Hastinapura dina Mahabarata 

Dayeuh Hastinapura nyaéta puseur pamaréntahan karajaan para Kurawa (turunan Kuru atawa dinasti Kuru) anu ogé mecenghul dina carita perang Mahabarata.

Para Raja Hastinapura 

Para Raja Hastinapura mangrupa turunan Raja Barata sarta Raja Kuru, mangka disebut ogé Wangsa Kurawa (Kuruwangsa). Dina kitab Mahabarata, carita Para Raja Hastinapura dimimitian ku carita Prabu Santanu.

Ringkesan caritana saperti kieu:

Prabu Santanu mibanda dua pamajikan, nyaéta Déwi Gangga jeung Satyawati. Tina hasil dua perkawinan ieu, anjeunna mibanda tilu anak lalaki, nyaéta: Bisma, Citrāngada, jeung Wicitrawirya. Bisma lahir ti Déwi Gangga sedengkeun Citrāngada sarta Wicitrawirya lahir ti Déwi Satyawati.

Bisma sumpah moal rék kawin, sedengkeun Citrāngada gugur dina umur ngora alatan tarung jeung saurang Raja Gandarwa anu mibanda ngaran sarua. Samentara éta Wicitrawirya didahupkeun jeung dua puteri ti Karajaan Kasi, nyaéta Ambika jeung Ambalika. Tapi Wicitrawirya maot tanpa méré turunan. sangkan tahta karajaan bisa diwariskeun, dua randa Wicitrawirya dibikeun ka Resi Abiyasa anu masih mibanda hubungan duduluran jeung kulawarga karajaan.

Resi Abiyasa ngalakonan upaca (ritual) pikeun meunangkeun anak. Sawatara waktu sanggeus ngalakonan ritual kasebut, dua randa Wicitrawirya ngandung. Satuluyna Ambika ngalahirkeun Dréstarata anu lolong. Sedengkeun Ambalika ngalahirkeun Pandu anu beungeutna sepa. Dewi Satyawati ménta supayah Ambalika jeung eesi Abiyasa ngalakonan deui upacara. Ngan Ambalika henteu sadia pikeun ngalakonanana sarta ménta saurang ladén anu ngaranna Sudri ngagantikeun manéhanana. Satuluyna tina beuteung Sudri lahir Widura.

Hastinapura mangsa kiwari 

Di mangsa kiwari, Hastinapura mangrupa dayeuh leutik di wewengkon Doab di Uttar Pradesh, sarta disebut Hatsinapur, 37 km ti Meerut 120 km ti Delhi. Ieu dayeuh boga populasi kira 20.000 jiwa. Lalampahan ka ditu bisa ditempuh maké beus ti Meerut anu siap samanéhna ti pukul 7 isuk-isuk nepi ka pukul 9 peuting. Jalanna alus sarta bérésih jeung tetempoan héjo sarta amparan pasawahan di kénca-katuhuna. Di ditu aya obyék wisata anu metot perhatian kawas Kuil Jain jeung Taman Nasional Hastinapur.

Tempo ogé 
 Indraprahasha

Patempatan dina Mahabarata
Bodas atawa putih nyaéta pawujudan ayana sakabéh warna dasar dina kaayaan maksimum kalawan proporsi sarua kuatna. Sabenerna bodas, bareng jeung hideung sarta kulawu, henteu bisa disebutkeun minangka warna.

Fungsi 
Bodas geus ditarima sacara umum minangka standar warna keretas dina pakakas tulis. Alatan éta bodas dipaké ku juru citak pikeun nangtukeun widang anu henteu kakeunaan mangsi.

Dina nyieun karya seni rupa, seniman biasana nyampur bodas jeung warna séjén pikeun ngahasilkeun warna-warna anu disebut warna pastél. Sajaba ti éta dina pamakéan pastél atawa akrilik, bodas anu ditimpahkeun sacara kuat dina luhureun warna anu geus garing baris ngahasilkeun éfék ngagencalngna cahaya.

Pangaruh 
Pamakéan cét bodas dina interior ngahasilkeun gambaran nu lega. Alatan sipatna anu caang, mangka cét bodas sakapeung disingkahan alatan gampang kakotoran ku warna séjén.

Sacara psikologis, pangaruh bodas bisa rupa-rupa. Hal ieu dipangaruhan utamana ku kabudayaan satempat. Contona di Éropah bodas dianggap minangka hiji hal anu nenangkeun, tiis, sarta langgeng alatan pakait jeung warna salju. Samentara di Indonésia, bodas bisa mecenghulkeun gambaran pikasieuneun alatan pakait jeung lawon kafan.

Tempo ogé 
 Daptar warna

Warna
Konéng atawa kuning mangrupa warna caang, nu ngalambangkeun katengtreman sarta kaayaan marahmay.

Warna konéng nyaéta warna cahaya anu méré rangsangan kana sél kurucut (cone cells) beureum sarta héjo dina rétina panon manusa, tapi henteu kana sél kurucut biru. Panjang gelombangna antara 565-590 nm.

Warna konéng mangrupa salah sahiji ti tilu warna primér subtraktif, babarengan jeung magénta sarta cyan. Sistem warna CMYK dina mesin citak warna maké opat warna mangsi, salah sahijina nyaéta konéng.

Tempo ogé 
 Daptar warna

Warna
Jingga atawa oranyeu nyaéta warna anu perenahna dina spéktrum warna aya di antara beureum jeung konéng sarta boga panjang gelombang kira-kira 620-585 nanométer. Warna ieu sarua jeung warna nu dipiboga ku jeruk asak.

Jingga mangrupa warna sékundér anu bisa dihasilkeun tina warna primér ku cara nyampurkeun warna beureum (atawa leuwih pas mah magénta) jeung warna konéng.

Tempo ogé 
 Daptar warna

Warna
Indraprahasta (basa Sansakerta: इन्द्रप्रस्थ; Indrapraśtha, kota boga Indra) nyaéta hiji dayeuh gedé di India kalér dina jaman baheula. Dayeuh ieu mecenghul dina wiracarita Mahabarata sarta diparéntah ku Pandawa. Dayeuh ieu perenahna di sisi walungan Yamuna, deukeut jeung ibukota India jaman ayeuna, Delhi. Saméméh dipikawanoh minangka Indraprahasta, dayeuh ieu dipikawanoh minangka Kandawaprahasta.

Nurutkeun kitab Mahabarata, cenah Kandawaprahasta mangrupa ibukota karajaan badag di India dina jaman baheula, sarta diparéntah ku para karuhun Pandawa jeung Kurawa, contona kawas Maharaja Pururawa, Nahusa, jeung Yayati. Tapi dayeuh kasebut jadi gering alatan supata para resi, pikeun ngahukum déwa Budha. 

Waktu dibikeun ka Pandawa, Kandawaprahasta mangrupa dayeuh nu garing. Nempo kaayaan éta, Kresna ngageroan Indra, pamingpin para Déwa, pikeun mantuan Yudistira ngaalusan kaayaan nagari kasebut. Déwa Indra ngadatangkeun Wiswakarman, arsiték para Déwa anu ngararancang dayeuh agréng. Kalayan ngalakukeun hiji upacara, Wiswakarman hasil ngusir sagala kasakit di nagari kasebut sarta nyuburkan deui wewengkon anu garing. Luyu jeung jangji Kresna, Kandawaprahasta baris dibéré ngaran Indraprahasta lamun Indra sanggup ngarobah kaayaan Kandawaprahasta. Laun-laun dayeuh kasebut jadi dayeuh anu makmur sarta nakleuk jalma-jalma ti nagri sabudeureunana parindah ka nagri anyar kasebut. Dayeuh Indraprahasta ogé jadi dayeuh badag. Sanggeus Yudistira naék tahta, dayeuh Indraprahasta tetep meunang pengawasan ti Astinapura.

Catetan sajarah 

Cenah Indraprahasta téh umurna 50.000 taun. Sasakala nyebutkeun yén Indraprahasta perenahna di wewengkon nu jadi Purani Choot kiwari. Aya hiji désa nu ngaranna Indraprat di Delhi nepi ka mimiti abad ka-20, saterusna digusur sarta diadegkeun dayeuh New Delhi di luhureunana. Galian di wewengkon pabukitan Indraprahasta, ibukota para Pandawa, kawas anu ditembrakkeun Purana Qila jadi bukti yén wewengkon éta kungsi jadi padumukan salila ampir 2.500 taun.

Saprak catetan sajarah India réa anu teu écés, henteu dipikanyaho naon anu lumangsung sanggeus jaman Mahabarata. Indraprahasta kungsi jadi dayeuh badag salila mangabad-abad, ti jaman Karajaan Maurya nepi ka Karajaan Gupta di India. Indraprahasta diserang ku bangsa Hun sanggeus runtagna Karajaan Gupta.

Raja Hindu nu ngaranna Dhilon cenah ngawangun dayeuh Delhi Kuna, deukeut jeung Indraprahasta.

Tempo ogé 
 Rajasuya
Tarum atawa nila, atawa indigo (Indigofera) mangrupa tutuwuhan panghasil warna biru alami. Zat warna pakéan ieu utamana dipaké dina usaha batik atawa tinun tradisional. Zat warna indigo, minangka hasil ti tutuwuhan ieu, ogé mangrupa komoditas dagang anu penting.

Ngaran tarum dipaké pikeun sagala rupa wanda tutuwuhan panghasil warna biru, lolobana ti marga Indigofera. Tarum anu sajati nyaéta I. tinctoria. Warna biru indigo dibeunangkeun tina keueuman daun (dina jumlah nu réa). Akar tarum atawa tarum areuy anu ogé mindeng dipaké jelema nyaéta Marsdenia tinctoria.

Warna biru dihasilkeun tina keueuman daun salila sapeuting. Sanggeus sapeuting baris kawangun lapisan dina luhureun keueuman  anu boga warna héjo atawa biru. Cairan ieu tuluy dikulub, tuluy dipoé nepi ka garing.

Tutuwuhan ieu pohara alus alatan bisa nyuburkeun taneuh sarta bisa nahan érosi.

Batik jeung tarum

Mimitina para pangusaha batik ngagunakeun warna alami pikeun ngawarnaan lawon batik maranéhanana, anu lolobanaanana asalna tina kelir tarum. Saterusna zat warna jieunan didatangkan sarta diwanohkeun ka para pangusaha batik. Di luar dugaan, pangusaha batik leuwih milih pikeun ngagunakeun warna jieunan. Sabot pamaréntah kolonial Walanda ngeureunkeun impor warna jieunan dina wtaun 1914, réaksi datang ti para pangusaha batik. Saprak taun 1914/1915 éta pisan, pamor tarum terus nyilorot sarta euweuh anu usaha ngokolakeun tarum sacara leuwih gampang. Komo kiwari, di bumi tarum sorangan, di Pataruman, di wewengkon urut Tarumanagara, kaasup Walungan Citarum, teu aya deui tutuwuhan tarum ku kituna masarakat teu apal kana ieu tutuwuhan.

Budidaya Tarum

Masarakat di Tatar Sunda ngabudidayakeun tarum di tegalan atawa di sérang. Sanggeus dipacul tuluy dipelak stékna. Sték anu dipaké dicokot tina régang anu tumuwuh pangkuatna, diteukteuk sapanjang 30 cm ku péso anu seukeut sangkan henteu soéh.

Sanggeus diteukteuk, ditunda di tempat anu tiis sarta tungtung sték diperenahkeun di bagian luhur, diantepkeun salila 1-3 poé nepi ka beungeut teukteukan sték jadi garing. Sanggeus éta, karék 2-3 sték dipelak dina hiji liang. Sirung katémbong sanggeus 2 minggu.

Lamun anu dipelak sikina, unggal liang dipelakan 3-4 siki, atawa disemai leuwih tiheula. Semaian anyar dipindahkan dina umur 1-1,5 bulan. Sanggeus éta, mimiti disiangi sarta barisan taneuhna dijieun jadi sarupaning galengan. Sabulan saterusna disiangi sarta dijangkungan deui. Karék dina umur 4-5 bulan, tarum bisa diteukteuk.

Nangtukeun waktu panén anu pas memang rada hésé alatan hésé ngaharepkeun daun walatra héjona. Samentara éta, lamun daunna anu boga warna héjo kolot éta mimiti layu sarta jadi konéng, hasil indigo jadi kurang.

Patani anu boga pangalaman cukup ngarames daunna ku ramo, manéhna bisa nangtukeun waktu panén kalawan nempo kelir daun anu dirames sarta aroma ambeu daunna. Ngumpulkeun daun tarum dipigawé dina waktu isuk-isuk ku cara neukteuk régang nu deukeut tangkal (basa Indonésia: batang).

Tumbu ka luar 

 Loka ramat pepelakan perkebunan 

Fabaceae
Séoul Semiconductor Co., Ltd nyaéta hiji pausahaan Korea nu nyieun parabot LED. Pausahaan ieu didaptar di KOSDAQ.

Bulan Nopember 2006 Séoul Semiconductors ngumumkeun yén bakal jadi pausahaan munggaran nu mimiti ngajual sumber cahya LED nu bisa dicolokkeun langsung kana sumber AC 110V atawa 230V. saméméhna mah keur maké sumber cahya LED téh kudu maké mangrupa konverter.

Kompetitor Séoul Semiconductor di antarana Nichia Corporation, Cree Inc., jeung Philips Lumileds Lighting Company.

Tumbu luar 
 http://seoulsemicon.co.kr/

Pausahaan Koréa Kidul
Langit atawa awang nyaéta bagian luhur ti beungeut bumi, sarta digolongkan salaku lapisan mandiri anu disebut atmosfir. Langit diwangun ku réa gas sarta hawa, kalawan komposisi nu béda dina unggal lapisanana. Langit mindeng katempo boga warna biru alatan pantulan cahaya, tapi henteu katutup kamungkinan yén langit bisa boga warna sajaba ti éta, contona beureum mangsa keur soré, atawa hideung waktu keur turun hujan.

Dicutat tina 
 
 

Géografi
Peuting nyaéta hiji mangsa (waktu) di mana hiji tempat keur aya dina posisi anu henteu pahareup-hareup jeung panonpoé, sarta ku lantaran éta jadi poék. Dina waktu beulahan planét bumi keur ngalaman mangsa peuting ieu, beulahan séjénna baris ngalaman waktu beurang. Peuting sakapeung didéfinisikeun minangka waktu antara surupna panonpoé di tungtung deuleu (sisi langit) palebah kulon nepi ka meletékna panonpoé di sisi langit palebah wétan dina poé isukna.

Alatan rotasi bumi anu muter ti kulon ka wétan, mangka beurang jeung peuting baris silih selang, sarta ngajadikeun hiji poé kawangun ku 24 jam.

Lilana waktu peuting béda-béda gumantung usum, utamana pikeun wewengkon anu deukeut jeung kutub. Di nagara Amérika Sarikat contona, dina waktu usum panas (bulan Juli jeung Agustus) peuting baris leuwih pondok batan dina waktu usum tiis (bulan Désémber jeung Januari).

Hijian wanci
Warna sékundér nyaéta warna anu dihasilkeun tina campuran dua warna primér dina hiji rohang warna. Contona kawas di handapeun ieu.

Warna cahaya (RGB)

Rumusan Warna Tradisional dina Seni Lukis (RYB) 

Dina prinsipna, téori pikeun pigmén sakuduna bisa dilarapkeun pikeun warna cét ogé. Tapi cét anu mimiti dipaké, panyampuranana dipigawé laér saméméh ayana élmu pangaweruh warna modéren, sarta alatan pigmén anu sadia dina mangsa éta ogé kawates. Hususna warna pigmén cyan sarta magénta alami hésé dipibanda, ku alatan éta dipaké warna biru sarta beureum. Ku kituna nepi ka ayeuna ilaharna diajarkeun yén beureum, konéng jeung biru nyaéta warna primér sedengkeun jingga/oranyeu, héjo sarta wungu mangrupa warna sékundér.

Tempo ogé 
Pigmén
Téori warna
Daptar warna
Warna primér
Warna térsiér

Warna
Warna térsiér nyaéta warna anu dihasilkeun tina campuran hiji warna primér jeung hiji warna sékundér dina hiji rohang warna.

Warna Cét (RYB) 

</td><front color=black>
</tr>
</table>

Warna Cahaya (RGB)

Warna Pigmén (CMY) 

Istilah "warna térsiér" dina mimitina dipecenghulkeun ngarujuk kana warna-warna "nétral"; anu dijieun kalawan nyampur tilu warna primér dina hiji rohang warna. Ieu baris ngahasilkeun warna bodas atawa kulawu, dina sitem warna cahaya aditif, sedengkeun dina sistem warna subtraktif dina pigmén atawa cét baris ngahasilkeun coklat, kulawu atawa hideung. Pengertian kawas ieu ilahar kénéh dina réa tulisan téknis.

Pikeun nyingkahan kerancuan, réa para profésional milih ngagunakeun istilah "warna antara".

Tempo ogé 
Téori warna
Daptar warna
Warna primér
Warna sékundér

Tumbu ka luar 
 Colors Everywhere (article at Philomelos , the lyrics wiki)

Warna
Dina fisika, gerak boga harti parobahan lokasi hiji barang sacara sinambung. Gerak mangrupa hasil tina gaya nu diterapkeun. Gerak digambarkeun ku istilah-istilah laju, akselerasi, pamindahan, sarta waktu. Laju hiji obyék henteu bisa robah kajaba lamun dikeunaan ku hiji gaya, saperti dijelaskeun ku hukum gerak Newton nu kahiji. Moméntum hiji obyék pakait langsung jeung massa obyék kasebut jeung lajuna, sarta moméntum total sakabéh obyék dina hiji sistem katutup (sistem anu teu dipangaruhan ku gaya luar) henteu robah nurutkeun waktu, sarta dijelaskeun ku hukum konsérvasi moméntum.

Hiji barang anu henteu gerak disebut minangka cicing, tanpa gerak, henteu mobil, setasionér, atawa miboga posisi (invarian waktu) tetep.

Wanda gerak 
 Gerak harmonik sederhana - gerak anu diakselérasi sacara tetep nuju ka titik tengah (contona ayuan péndulum). 
 Gerak liniér - gerak anu nurutkeun garis atawa liliwatan nu lempeng, nu pamindahanana persis sarua jeung trayéktorina. 
 Gerak muter (contona orbit planét-planét)

Tempo ogé 
 Hukum gerak Newton

Rujukan 

Fisika
Zoran Corporation nyaéta hiji pausahaan tehnologi digital multinasional, nu kantor puseurna di Silicon Valley. Ngaran Zoran asalna tina kecap Hebrew keur silikon. Zoran asup ka nagara bagéan Delaware tur boga kantor di Kanada, Cina, Inggris, Jerman, India, Israel, Jepang, Koréa, Taiwan, jeung AS.

Sajarah

Zoran Corporation (NASDAQ:ZRAN)  diadegkeun taun 1983 ku Dr. Levy Gerzberg, kalayan fokus kana tehnologi DSP. Taun 1997 Zoran miboga CompCore Multimedia tur ngangkat George T. Haber jadi Executive VP jeung Déwan Diréksina. Mr. Haber ngamimitian GigaPixel, Mobilygen tur kiwari jadi Céo CrestaTech.
Danget ieu Zoran ngamekarkeun tur nyieun chip nu dipaké dina elektronika konsumen kaasup pamuter DVD, pangrékam DVD, HDTV, Kaméra Digital jeug Set-top box.

Taun 2003, Zoran meuli Oak Technologies.

Rujukan

Tumbu luar
 http://www.zoran.com/  - Company Website

Pausahaan sémikonduktor tanpa pabrik
Dina élmu optik, prisma nyaéta pakakas anu dipaké pikeun mantulkeun cahaya atawa pikeun misahkeunana (dispérsi) kana warna spéktral (warna katumbiri), anu sacara talari (tradisional) dijieun dina wangun prisma kalayan dasar sagitilu.

Fisika
Dina élmu ukur, prisma nyaéta bangun rohang tilu diménsi anu diwatesan ku dadampar sarta tutup nu sarua (idéntik) ngawangun sisi-n (atawa juru-n) sarta sisi-sisi nu ajeg ngawangun juru opat. Dina kalimah séjén prisma téh nyaéta wangun rohang anu miboga penampang melintang anu sok sarua dina bangun jeung ukuran.

Limas kalawan dadampar jeung tutup nu pasagi disebut balok sedengkeun prisma kalawan dadampar jeung tutup nu bunder disebut silinder.

Rumus limas

Lega beungeut 
Lega beungeut prisma kalawan alas (dadampar) jeung tutup juru-n bisa diitung kalawan rumus:

Volume 

Élmu ukur
Bangun
Hindia-Walanda (Basa Walanda: Nederlands-Indië) nyaéta hiji wilayah jajahan Walanda nu diakui ku hukum de jure jeung sacara kanyataannade facto. Pamingpin nagara Hindia-Walanda nyaéta Ratu/Raja Walanda, nu pancen gawena dicekel sapinuhna ku saurang Gubernur-Jendral.

Wates Hindia-Walanda jeung nagara sabudeureunna ditangtukeun ku sababaraha kasapanujuan anu soheh. Pihak-pihak anu miluan kasapanujuan éta di antawisna: Karajaan Walanda, Karajaan Sarawak (protektorat Inggris di handapeun wangsa Brooke "the White Rajah"), Borneo Kalér Britania (Sabah), Karajaan Portugis (Timor Portugis), Kakaisaran Jerman (Papua Nugini Kalér), Karajaan Inggris (Papua Nugini Kidul).

Hindia-Walanda ogé mangrupa wilayah nu kacutat dina jero Undang-Undang Karajaan Walanda taun 1814 nyaéta wilayah kadaulatan Karajaan Belanda, nu dirombak dina taun 1848, 1872, jeung 1922 numutkeun paobahan nu lumangsung di wilayah Hindia-Walanda.

Hindia-Walanda baheulana nyaéta hiji jajahan Walanda, nu ayeuna disebut Indonesia. Jajahan Walanda ieu mimitina mangrupa wilayah nu dipimilik ku Vereenigde Oostindische Compagnie (atawa VOC) nu sababarahana nyaéta Jawa jeung Maluku ogé sababaraha wewengkon séjénna ti mimiti abad ka-17. Sanggeus VOC dibubarkeun dina taun 1798, kabéh wilayah milik VOC ngageser jadi milik pamaréntah Républik Batavia.

Dina taun 1900 ngan pulo Jawa nu sakabéhna milik Walanda. Tuluy, dina taun-taun sanggeusna kabéh wewengkon séjén di Nusantara ditaklukkeun atawa “dipasifikasi” (didaméykeun). Dina puncakna, taun 1942, Hindia-Walanda mipiboga kabéh wewengkon Indonésia jaman kiwari. Timor Wétan teu kungsi dipimilik ku Walanda. Salain ti éta, dayeuh Malaka, Taiwan, Sri Lanka kungsi dipimilik ku VOC jeung pamaréntah Walanda.

Dina kaping 17 Agustus 1945, kamerdékaan Indonésia dibéwarakeun. Walanda teu panuju jeung merangan para pajoang kamerdékaan. Tuluy, dina kaping 27 Désémber 1949, kadaulatan Indonésia karék dipanujuan ku Walanda. Papua kulon (ayeuna provinsi Papua jeung Papua Kulon) masih kénéh dicekel ku Walanda nepi ka taun 1961.

Ditarjamahkeun tina .

Tumbu luar 
  "dutch+indies") 11 Dutch Indies objects in 'The European Library Harvest'

Hindia-Walanda
Réaktor nuklir nyaéta hiji tempat keur prosés beulahna inti atom uranium nu terus pisah jadi inti atom séjén dina réaktor nu disebut réaksi inti. Nu jadi cukang lantaran prosés réaksi inti euweuh lian ku ayana hiji partikel nu disebut neutron.
Sisi langit atawa tungtung langit atawa tungtung tingal atawa horizon (ti basa Yunani orizein anu boga harti "ngawatesan") nyaéta gurat anu misahkeun bumi ti langit. Leuwih benerna, sisi langit nyaéta gurat anu ngabagi arah gurat nu katémbong ku urang kana dua kategori: arah gurat panempo anu motong beungeut Bumi, jeung anu henteu. Di réa patempatan, sisi langit kahalangan ku tatangkalan, wangunan, gunung, jeung nu sarupana.
Ahilawati nyaéta ngaran hiji inohong wanoja dina wiracarita Mahabarata. Manéhna mangrupa anak naga sarta ngadahup ka anakna Bima anu ngaranna Gatotkaca. Waktu lalagasan manéhna dipikawanoh kalayan ngaran Maurwi. Manéhna dikawin ku Gatotkaca sanggeus ngaliwatan ujian nu beurat. Maurwi ngusulkeun sagala rupa patanyaan sarta Gatotkaca junun ngajawab kabéhanana. Manéhna jeung Gatotkaca boga anak awéwé nu dingaranan Barbarika anu leuwih dipikawanoh kalayan ngaran Katusyamji.

Tempo ogé 
 Gatotkaca
 Barbarika
Dina wiracarita Mahabarata, Arimbi nyaéta hiji raksasi. Manéhna mangrupa baraya Arimba, hiji raksasa. Arimbi ngadahup jeung Bima, salah sahiji Pandawa, sarta ngalahirkeun anak nu dingaranan Gatotkaca.

Arimbi dina Mahabharata 

Arimbi papanggih jeung Bima waktu manéhna ngalalana di leuweung babarengan Pandawa sadulur jeung indungna Kunti. Lanceuk Arimbi anu ngaranna Arimba, ngajurung manéhna pikeun mawa daging manusa, tapi sabot nyampeurkeun Bima anu keur diuk di tengah leuweung, manéhna ragrag asih sarta henteu tega maéhanana. Manéhna robah jadi wanoja geulis, jangkung, kulitna hideung, sarta nyampeurkeun Bima. Waktu Arimba datang pikeun maéhan Bima, manéhna nyoba narajang Arimbi tapi Arimbi ditangtayungan ku Bima, anu saterusna maéhan Arimba. Satuluyna Bima ngalamar Arimbi. Arimbi cicing di leuweung babarengan jeung Pandawa sarta satuluyna méré Bima saurang anak nu dingaranan Gatotkaca. Waktu Pandawa ninggalkeun leuweung, Bima kudu ninggalkeun Arimbi jeung Gatot Kaca sabab Pandawa keur dina persiapan nyanghareupan perang. Mangtaun-taun ti harita maranéhanana pada papanggih deui.

Lantaran ngaran nu ampir sarupa, Arimba jeung Arimbi dianggap baraya kembar.

Arimbi dina pewayangan Sunda jeung Jawa 

Dina Mahabarata, Déwi Arimbi nyaéta putri kadua Prabu Arimbaka, raja raksasa ti nagara Pringgandani. Manéhna miboga tujuh urang baraya kandung, nu ngaranna masing-masing Arimba, Arya Purbakesa, Brajadenta, Brajamusti, Brajalamatan, Brajawikalpa jeung Kalabendana.

Déwi Arimbi ngadahup ka Bima alias Werkudara, salah saurang ti lima satria Pandawa, putra Prabu Pandu, raja ti nagara Astina ti permaisuri Déwi Kunti. Ti Déwi Arimbi, Bima miboga saurang anak anu dibéré ngaran Gatotkaca.

Déwi Arimbi jadi ratu nagara Pringgandani, ngagantikeun kalungguhan lanceukna, Prabu Arimba, anu tiwas dina peperangan ngalawan Bima. Tapi alatan Déwi Arimbi leuwih mindeng cicing di Kasatrian Jodipati nuturkeun salakina, kakawasaan nagara Pringgandani diwakilkeun ka adina, Brajadenta nepi ka Gatotkaca déwasa sarta diangkat jadi raja nagara Pringgandani kalayan gelar Prabu Kacanegara.

Déwi Arimbi miboga kasaktian, di antarana bisa pindah rupa ti wujudna nu mangrupa raksasa jadi putri geulis kawanti-wanti. Kasaktian ieu mangrupa kasinugrahan paméré Déwi Kunti alatan Werkudara nampik ngawin Déwi Arimbi anu waktu éta masih ngawujud raksasi (raksasa awéwé) anu pikasieuneun. Manéhna miboga sipat jujur, satia, bakti sarta pohara nyaah ka anakna. Ahir kahirupanana cenah manéhna gugur di médan perang Baratayuda mangsa ngabélaan anakna, Gatotkaca, anu saméméhna gugur kakeunaan Panah Konta Wijayandanu atawa Konta boga Adipati Karna, raja nagara Awangga.
Incoterm atawa istilah komérsial internasional (basa Inggris: international commercial terms) nyaéta saruntuyan istilah jual beuli internasional nu loba dipaké di sakuliah dunya. Incoetrm dipaké keur ngabagi béaya transaksi jeung tanggung jawab antara nu ngajual jeung nu meuli tur ngagambarkeun prakték transportasi state-of-the-art. Incoterm tumali raket jeung U.N. Convention on Contracts for the International Sale of Goods.
EXW. Ex Works (nyebut tempat): nu ngajual nyieun barang nu sayaga di tempatna. 

Group F - Main Carriage Unpaid: 
 FCA. Free Carrier (nyebut tempat): nu ngajual ngurus barang, cléared for export, into the custody of the first carrier (named by the buyer) at the named place. This term is suitable for all modes of transport, including carriage by air, rail, road, and containerised / multi-modal transport. 
 FAS. Free Alongside Ship (named loading port): free Alongside Ship: the seller must place the goods alongside the ship at the named port. The seller must cléar the goods for export; this changed in the 2000 version of the Incoterms.  Suitable for maritime transport only. 
 FOB. Free On Board (named loading port): the classic maritime trade term, Free On Board: seller must load the goods on board the ship nominated by the buyer, cost and risk being divided at ship's rail. The seller must cléar the goods for export. Maritime transport only. 
Group C - Main Carriage Paid: 
CFR. Cost and Freight (named destination port): seller must pay the costs and freight to bring the goods to the port of destination. However, risk is transferred to the buyer once the goods have crossed the ship's rail. Maritime transport only. 
CIF. Cost, Insurance and Freight (named destination port): exactly the same as CFR except that the seller must in addition procure and pay for insurance for the buyer. Maritime transport only. 
CPT. Carriage Paid To (named place of destination): the general/containerised/multimodal equivalent of CFR. The seller pays for carriage to the named point of destination, but risk passes when the goods are handed over to the first carrier.
CIP. Carriage and Insurance Paid to (named place of destination): the containerised transport/multimodal equivalent of CIF. Seller pays for carriage and insurance to the named destination point, but risk passes when the goods are handed over to the first carrier.
 CTO. Container Terminal Order. 
Group D - Arrival: 
DAF.  Delivered At Frontier (named place) 
DES.  Delivered Ex Ship (named port) 
DEQ.  Delivered Ex Quay (named port) 
DDU.  Delivered Duty Unpaid (named destination place) 
DDP.  Delivered Duty Paid (named destination place)

Tanggung jawab nu ngajual dina mayaran

Keur hiji istilah, "Enya" nuduhkeun yén nu ngajual boga tanggung jawab pikeun nyadiakeun jasa nu kaasup dina harga. "Henteu" nuduhkeun yén bagéan ieu mangrupa tanggung jawab nu meuli. Lamun asuransi henteu kaasup dina istilah éta (contona, CFR) mangka asuransi keur transportasi mangrupa tanggung jawab nu meuli.

Tempo oge
 Geographical pricing

Rujukan
In-depth article on mastering incoterms
International Chamber of Commerce (ICC) incoterm list

Padagangan internasional
Angkutan jeung distribusi barang komérsial
Dina élmu ukur, juru lima atawa sisi lima nyaéta poligon naon baé anu boga lima juru atawa lima sisi. Sanajan kitu, istilah ieu mindeng dipaké pikeun nujul kana juru lima sarua sisi, di mana kabéh sisina mibanda panjang anu sarua sarta sakabéh sudut juru-juruna sarua badag (108°).

Lega juru lima sarua sisi kalawan panjang sisina a nyaéta

Poligon
Juru tilu atawa sisi tilu nyaéta ngaran hiji bangun anu dijieun ku tilu sisi anu mangrupa gurat lempeng sarta tilu juru (sudut). Ahli matematika Euclid anu hirup kira taun 300 SM manggihan yén jumlah tilu juru (sudut) dina hiji juru tilu nyaéta 180 darajat. Hal ieu ngajadikeun urang bisa ngitung lega salah sahiji juru lamun dua juru séjénna geus dipikanyaho.

Papasingan juru tilu 
Nurutkeun panjang sisina:

 Juru tilu sarua sisi nyaéta juru tilu anu tilu sisina sarua panjang. Balukarna kabéh juruna ogé sarua legana, nyaéta 60o.
 Juru tilu sarua suku nyaéta juru tilu anu dua tina tilu sisina sarua panjang. Juru tilu ieu mibanda dua juru anu sarua lega.
 Juru tilu nyaéta juru tilu anu tilu sisina béda panjangna. Lega kabéh juruna ogé béda.

 
 
 
 
Juru tilu sarua sisi Juru tilu sarua suku Juru tilu sambarang 
 
Nurutkeun juru panglegana:
 Juru tilu nyiku nyaéta juru tilu anu lega juru panglegana sarua jeung 90o. Sisi nu di hareupeun juru 90o disebut hipoténusa atawa sisi doyong.
 Juru tilu léncop nyaéta juru tilu anu lega juru panglegana < 90o
 Juru tilu mintul nyaéta juru tilu anu lega juru panglegana > 90o

 
 
 
 
Juru tilu nyiku Juru tilu mintul Juru tilu léncop

Bunderan dina juru tilu jeung bunderan dina luar juru tilu 

Hiji bunderan anu aya dina jero juru tilu sarta nyigeung tilu sisi juru tilu kasebut disebut bunderan dina juru tilu. Jari-jari bunderan dina juru tilu bisa ditéang maké rumus:
 di mana r nyaéta jari-jari bunderan dina juru tilu, L nyaéta lega juru tilu sarta s nyaéta satengah ubeng juru tilu.

Hiji bunderan anu aya di luareun juru tilu sarta ubeng bunderan kasebut nyigeung tilu juruna disebut bunderan luar juru tilu. Jari-jari bunderan luar juru tilu bisa ditéang maké rumus:
 di mana R nyaéta jari-jari bunderan luar juru tilu; a, b sarta c nyaéta tilu sisi juru tilu sarta L nyaéta lega juru tilu.

Néangan lega sarta ubeng juru tilu 

 
 

Téorema Heron

Téorema Heron biasana dipaké pikeun néangan lega hiji juru tilu sambarang. a, b sarta c masing-masing nyaéta tilu sisi juru tilu.

 
 

Juru tilu sarua sisi

Pikeun néangan lega sarta ubeng juru tilu sarua sisi anu boga sisi a bisa dipaké rumus:

Dalil Pitagoras 

Dalil Pitagoras ngan lumaku pikeun juru tilu nyiku. Pitagoras nganyatakeun yén:

Lamun aya tilu bilangan a, b jeung c anu nyumponan rumus di luhur, mangka tilu bilangan kasebut disebut Triple Pythagoras. Triple Pythagoras kasebut bisa diwangun ngagunakeun rumus kasebut kalawan ngasupkeun hiji harga n di mana n nyaéta bilangan buleud positif.

Tempo ogé 
 Trigonométri
 Hukum sinus
 Hukum kosinus

Poligon
Juru atawa sudut bisa nujul ka sababaraha harti:

 Juru (élmu ukur) salaku leganan puteran,
 Juru (wangunan) salaku rohang dina wangunan,
 Juru (kaulinan) salaku posisi dina lapangan kaulinan (olahraga).
Juru atawa Sudut dina élmu ukur nyaéta juru sahiji ruas gurat ti hiji titik pangkalna ka posisi anu séjén. Sajaba ti éta, dina bangun dua diménsi anu merenah (beraturan), juru ogé bisa dihartikeun minangka rohang antara dua ruas gurat lempeng anu silih potong. Legana juru dina bunderan nyaéta 360°. Lega juru dina juru tilu nyiku nyaéta 180°. Lega juru dina bangun pasagi atawa juru opat nyaéta 360°. Pikeun ngukur juru bisa dipaké busur darajat.
Ganitri; Jamitri (Elaeocarpus ganitrus) nyaéta ngaran tangkal anu sikina teuas kalawan beungeutna kawas anu kahakan cacing sarta ngabentuk rupa-rupa ukiran anu éndah. Di Cipagalo jeung Cipadung, Bandung, ieu tatangkalan dijadikeun ngaran patempatan nyaéta Ciganitri. Kiwari, siki ganitri réa dimangpaatkeun pikeun hiasan kembang garing, sarta pikeun pangagem ageman Hindu mah siki ganitri téh dipaké pikeun sarana ibadah upamana waé dijadikeun tasbé.

Di India, ieu tatangkalan dingaranan rudraksa. Ceuk sakaol, dina hiji waktu, cai panon Siwa ragrag, tuluy tumuwuh jadi tangkal rudraksa sarta sumebar di Naari Baratawarsa jeung sabudeureunana, satuluyna sumebar nepi ka kapuloan Indonésia, kalayan ngaran populerna téh génitri atawa genitri.

Rudraksa, asalna ti kecap rudra (Siwa) sarta aksa (panon). Rudraksa éta buah kadeudeuh Siwa antukna dianggap suci. Siki panon
Siwa ieu ku panganutna dipercaya bisa ngabérésihkeun dosa ku cara melong, nyagap atawa ngajadikeun sarana japa. Ku alatan éta, siki-siki éta diuntuy, dipaké pikeun japa mala. Japa hartina mindo kecap suci, sedengkeun mala nyaéta kecap séjén pikeun tasbé atawa rosario, untuyan siki-sikian, rukmi, mutiara, muté, merjan, atawa candana.

Sajaba pangaruh kaagamaan, pikeun pamakéna, ganitri dipercaya bisa ngahasilkeun éfék biomédis sarta bioéléktromagnétik antukna ngahasilkeun éfék kaséhatan, kasegaran, sarta kabugeran.

Ganitri ogé dipercaya bisa nyerep polutan antukna di sawatara jalan di Bandung dipelakan ganitri minangka tangkal nu mageran jalan.

Indonésia mangrupa panghasil 70% kaperluan siki ganitri di dunya. Ajén ékonomina ngahontal ratusan miliyar rupiah.

Tempo ogé

Rujukan 
  First Indian Edition: Munshiram Manoharlal, 2003, ISBN 81-215-1087-2.
 T. Bachtiar, Pikiran Rakyat, 26 Agustus 2008
 Elaeocarpaceae
Suwangkung atawa suangkung (Caryota mitis) nyaéta hiji spésiés tutuwuhan kembangan ti kulawarga palem ti India jeung Asia Tenggara. Ieu spésiés téh minangka hiji-hijina ti kulawarga palem anu daunna meulah dua (alatan ieu dina basa Inggris katelahna fishtail palm). Runggunuk tangkalna bisa nepi ka jangkung 8 m sarta diaméter 4 m. Diaméter kaina bisa nepi ka 15 cm.

Rujukan 
 Clustered Fishtail Palm
 Fishtail Palm 
 Palms: Caryota mitis

Caryota
Arecaceae
Pariwara atawa sambung layang nyaéta promosi barang, jasa, pausahaan sarta ideu anu kudu dibayar ku hiji sponsor. Pamasaran nempo pariwara minangka bagian tina stratégi promosi sagemblengna. Komponén séjénna tina promosi kaasup publisitas, hubungan masarakat, penjualan, jeung promosi penjualan.

Sajarah pariwara 
Pariwara tulis mimiti dipikawanoh saprak jaman Yunani kuna. Mangsa harita, pariwara eusina ngeunaan budak beulian anu kabur ti dununganana atawa ngeunaan pintonan adu tanding Gladiator, dina mangsa ieu pariwara ngan saukur mangrupa surat edaran. Sawatara waktu satuluyna kakara mecenghul padika pariwara anu ditulisku leungeun sarta maké keretas anu leuwih badag di Inggris. Pariwara munggaran anu dicitak di Inggris bulan Maret 1648. Nepi ka taun 1850-an, di Éropah pariwara tacan sapinuhna dimuat dina koran. Lolobana masih mangrupa pamflt, leaflet, sarta brosur. Pariwara majalah munggaran mecenghul dina majalah Harper taun 1864.halamansatu.net

Catetan sarta rujukan

Tempo ogé 
 iklan jajar
Wiracarita (Basa Sansakerta: वीरचरित) atawa disebut ogé épos nyaéta sarupaning karya sastra tradisional anu nyaritakeun dongéng kapahlawanan (wira hartina pahlawan sarta carita nyaéta carita/dongéng). Épos ieu remen ogé dinyatakeun dina wangun puisi.

Sawatara conto épos nu kawéntar nyaéta Ramayana, Mahabarata, Illiad, jeung Odysseus.

Sastra
Gambir nyaéta sarupaning tutuwuhan. Di Indonésia gambir umumna dipaké dina nyeupah. Pamakéan anu leuwih penting nyaéta minangka bahan pawarna. Gambir ogé ngandung katekin (catechin), hiji bahan alami anu boga sipat antioksidan. India ngimpor 68% gambir ti Indonésia, sarta ngagunakeunana jadi bahan campuran nyeupah.

Gambir dihasilkeun ogé ti tumbuhan U. acida.

Gambaran
Tutuwuhan perdu satengah ngarambat kalawan pacabangan nu manjang. Daunna lonjong, manjang, sarta tungtungna mencop, beungeutna teu buluan (leueur), kalawan gagang daun nu pondok. Makuta kembangna boga warna kayas atawa héjo;

Budidaya

Rujukan
Akar nyaéta bagian tutuwuhan pikeun anu awakna geus mangrupa kormus.

Sipat-sipat akar:
 mangrupa bagian tutuwuhan anu biasana aya dina jero taneuh, sarta tumuwuhna nuju ka puseur bumi (géotrop) atawa nuju ka cai (hidrotrop), ninggalkeun hawa jeung cahaya.
 henteu ruruasan sarta henteu ngandung daun atawa sisit atawa bagian-bagian lainna.
 warna henteu héjo, biasana semu bodas atawa semu konéng.
 tumuwuh terus tapi ilaharna tumuwuhna masih éléh gancang lamun dibandingkeun jeung bagian nu aya di beungeut taneuh.
 bangun tungtungna remen ogé méncos, sahingga leuwih gampang pikeun nembus taneuh.

Guna akar pikeun tutuwuhan:
 nguatkeun nangtungna tutuwuhan.
 pikeun nyerep cai sarta zat-zat kadaharan anu puyar dina jero cai dina taneuh.
 ngunjalan cai sarta zat-zat kadaharan anu geus diserep ka tempat-tempat dina awak tutuwuhan anu merlukeunana.
 sakapeung minangka tempat paragi numpukeun kadaharan.

Macem akar 
Sacara umum, aya dua rupa akar nyaéta:
 Akar serabut. Akar ieu ilaharna aya dina tutuwuhan monokotil. Sanajan sakapeung, aya tutuwuhan dikotil ogé nu mibandaana (kalayan catetan, tutuwuhan dikotil kasebut dipelakkeun ku cara cangkok, atawa sték). Guna utama akar serabut nyaéta pikeun ngukuhkeun nangtungna tutuwuhan.
 Akar tunggang. Akar ieu umumna aya dina tutuwuhan dikotil. Guna utamana nyaéta pikeun nunda kadaharan.

Robahan akar 
 Akar hawa. Akar naék ka luhur taneuh, hususna ka luhur cai kawas dina genera Mangrove (Avicennia, Soneratia).
 Akar gantung. Akar sapinuhna aya di luhur taneuh. Akar gantung aya dina tutuwuhan epifit Anggrék.
 Akar banir. Akar ieu réa aya dina tutuwuhan wanda tropik.
 Akar pangiseup. Akar ieu aya dina tutuwuhan wanda parasit kawas benalu.

Sesebutan husus pikeun akar 
 Akar pancer: akar lulugu atawa akar poko nu terus ka handap.
 Akar mayang: dahan-dahan laleutik tina akar pancer.
 Beuti: akar anu ngabenggul sarta dagingan.
 Canir: akar nu rubak nyéréngkébéng (upamana caringin, kiara).
 Jangkar: akar nu témbong luhureun taneuh.

Rujukan 
 Hidayat, Rachmat Taufik, spk., Peperenian Urang Sunda, Kiblat, Bandung, 2005.

Anatomi tumbuhan
Morfologi tumbuhan
Fisiologi tumbuhan
Hawa atawa udara ngarujuk kana campuran gas anu aya dina beungeut Bumi. Hawa Bumi anu garing ngandung 78% nitrogén, 21% oksigén, sarta 1% saab cai, karbon dioksida, sarta gas-gas séjén.

Udara ti nu alam tiasa dipisah-pisahkeun atawa séparasi gas. Salah sahijina nganggo media nu ngarana molecular sieve.

Kagunaan ti ngahasilkeun gas-gas murni sapertos oksigen murni anu dianggo ku medis sareng dianggo ogé ku industri.

Kandungan (unsur sanyawa gas jeung partikel) dina hawa baris obah gumantung kana luhurna hiji patempatan (posisi) ti beungeut  taneuh.Kitu ogé massana baris ngurangan nuturkeun luhurna, beuki deukeut jeung lapis troposfir, mangka hawa beuki ipis. Pososo ngaliwatan wates gravitasi bumi, baris hapa tina hawa.

Mangsa mahluk hirup ngambekan, kandungan oksigén ngurangan samentara kandungan karbon dioksida nambahan. Mangsa tutuwuhan ngalakonan sistem fotosintésa, oksigén dileupaskeun ka sabudeureunana.

Di antara gas-gas anu ngawangun hawa nyaéta di antarana:

 Hélium
 Nitrogén
 Oksigén
 Karbon dioksida

Tumbu kaluar

Fisika
Gas nyaéta hiji kaayaan barang. Kawas cacai (basa Indonesia: cairan), gas miboga kamampuh pikeun ngocor sarta bisa ngarobah bentuk. Tapi béda jeung cacai, gas anu teu kaampeuh henteu ngeusian hiji rohang anu geus ditangtukeun, sabalikna maranéhanana mekar sarta ngeusian rohang naon baé di tempat maranéhanana cicing.

Tempo ogé 
 Padat
 Gas idéal
 Téori kinétik gas

Kimia
Cacai (basa Indonesia: cairan) nyaéta salah sahiji ti opat kaayaan barang anu volumena tetep dina kaayaan suhu sarta tekenan tetep; sarta, bentukna ditangtukeun ku wadah nu ditempatanana. Cacai ogé neken ka sisi wadahna sarta ogé kana barang anu aya dina cacai kasebut; tekenan ieu disalurkeun ka sakumna arah.

Tempo ogé 
 Fase barang séjénna: padet, gas, sarta plasma

Kimia
Térmométer (Aksara Sunda: ᮒᮦᮁᮙᮧᮙᮦᮒᮨᮁ) nyaéta pakakas anu dipaké pikeun ngukur suhu (temperatur), atawa robahan suhu. Istilah térmométer asalna tina kecap-kecap basa Latén thermo anu hartina panas sarta méter anu hartina ngukur. Cara gawé térmométer aya rupa-rupa, anu pangilaharna dipaké nyaéta térmométer cai raksa.

Wanda térmométer 
Aya rupa-rupa térmométer nurutkeun cara gawéna:
 Térmométer cai raksa
 Termokopel
 Térmométer infra beuruem
 Térmométer Galileo
 Térmistor
 Térmométer mékanik dua pelat logam
 Sénsor suhu jungkrang pita silikon

Tumbu ka luar 

Fisika
Cai raksa atawa raksa atawa mérkuri (asal kecap basa Latén: Hydrargyrum, cai/cacai pérak) nyaéta unsur kimia dina tabel périodik kalayan simbol Hg sarta nomer atom 80. Unsur golongan logam transisi ieu boga warna mérak sarta mangrupa hiji ti lima unsur (babarengan cesium, fransium, galium, sarta brom) anu wujudna éncér dina suhu kamar. Cai raksa réa dipaké minangka bahan amalgam huntu, térmométer, barométer, sarta parabot ilmiah séjén, sanajan pamakéanana pikeun bahan pangeusi térmomter geus digantikeun (ku térmométer alkohol, digital, atawa térmistor) kalayan alesan kaséhatan sarta kaamanan alatan sipat racun (toksik) anu dipibogana. Unsur ieu dibeunangkeun utamana ngaliwatan prosés réduksi tina cinnabar mineral. Karapetanana anu luhur ngabalukarkeun barang-barang kawas bal biliar jadi ngapung lamun diasupkeun kana jero cacai raksa, ngan 20% eusi (volumena) nu  kakeueum.

Pasipatan

Fisik 

Raksa kaasup logam beurat, konduktivitas listrik jeung panasna leutik. Mahiwal ti logam-logam blok-d, titik lééh raksa handap pisan. Nu jadi sababna kakara bisa diécéskeun ku basa fisika kuantum: intina mah ku sabab raksa mibanda konfigurasi éléktron nu istiméwa: éléktron ngeusi sakabéh kulit 1s, 2s, 2p, 3s, 3p, 3d, 4s, 4p, 4d, 4f, 5s, 5p, 5d, jeung 6s. Ieu hal ngabalukarkeun héséna ngaleupaskeun éléktron, sarupa jeung kaayaan unsur-unsur gas mulya, ku kituna jadi hésé pabeungkeut (beungkeutna lemah): gampang cair. Kulit 6s jadi stabil ku sabab ayana kulit 4f anu dieusi.

Réaktivitas jeung sanyawaan 

Raksa bisa leyur jadi amalgam jeung emas, séng, jeung sababaraha logam lianna, iwal beusi, tantalum, tungsten, jeung platinum. Nalika dihaneutkeun, raksa ogé bisa diréaksikeun jeung oksigén di udara jadi raksa oksida, nu salajengna bisa dipegatkeun ku cara dipanaskeun.

Isotop 
Raksa mibanda tujuh isotop stabil, tapi nu panglobana mah  (29.86%). Radioisotop nu umurna pangpanjangna nyaéta  (umur nyatengah 444 taun) jeung  (umur nyatengah 46,612 poé), anapon nu lianna teu leuwih ti sapoé. Isotop nu panglobana ditalungtik (maké NMR) nyaéta  jeung .

Rujukan 
 Mercury (disalin 20 Agustus 2009).

Bacaan salajengna 
 Jane M. Hightower Diagnosis: Mercury: Money, Politics, and Poison Island Press (October 1, 2008) ISBN 1-59726-395-8 ISBN 978-1-59726-395-5

Tumbu kaluar 

  Gotmercury.Org, a mercury-in-fish calculator, which uses FDA mercury data with the EPA's formula to determine your safe exposure.
  ATSDR - Toxfaqs™: Mercury
  ATSDR - Public Health Statement: Mercury
  ATSDR - ALERT! Patterns of Metallic Mercury Exposure, 6/26/97
  ATSDR - MMG: Mercury
  ATSDR - Toxicological Profile: Mercury
  National Pollutant Inventory - Mercury and compounds Fact Sheet
  The Why Files: Mercury Miasma 
  Webelements.com – Mercury
  Material Safety Data Sheet – Mercury
  Hg 80 Mercury
  Global Mercury Assessment report 2002 by the UNEP.
  A summary of the UNEP report by Greenfacts.
  Natural Resources Defense Council (NRDC): Mercury Contamination in Fish guide – NRDC
  Global Mercury Trade 
  Euro MPS back mercury crackdown

Unsur kimia
Térmistor () nyaéta pakakas atawa komponén atawa sénsor éléktronika anu dipaké pikeun ngukur suhu. Cara gawé termistor nyaéta robahan harga résistansi lamun suhu atawa temperatur anu ngeunaan térmistor ieu robah. KEcap térmistor ieu mangrupa gabungan antara kecap termo (suhu) sarta résistor (pakakas pangukur résistansi).

Térmistor kapanggih ku Samuel Ruben dina taun 1930, sarta meunang hak patén di Amérika Sarikat kalayan nomer patén #2.021.491.
Aya dua macem térmistor sacara umum: Posistor atawa PTC (Positive Temperature Coefficient), sarta NTC (Negative Temperature Coefficien). Harga rūsistansi dina PTC baris naék lamun suhuna naék, samentara NTC malahan kabalikanana.

Tempo ogé 
Thermistor anu dipaké rujukan dina tulisan artikel ieu.

Éléktronika
Barométer nyaéta pakakas anu dipaké pikeun ngukur tekenan hawa. Barométer ilahar dipaké dina ramalan cuaca, di mana tekénan hawa anu gedé nandakeun cuaca anu "soméah", sedengkeun tekenan hawa nu leutik nandakeun bakal aya angin puyuh (basa Indonesia: badai).

Étimologi 

Istilah 'barométer' diwanohkeun dina taun 1665-1666 ku saurang élmuwan ti Irlandia nu ngaranna Robert Boyle. Kecap kasebut diturunkeun tina istilah Yunani báros anu hartina 'beurat, bobot' sarta métron anu hartina 'ukuran', jadi harti salengkepna ukuran beurat hawa.

Fisika
Multiméter nyaéta pakakas ukur listrik anu mindeng dipikawanoh minangka VOM (Volt/Ohm méter) anu bisa ngukur tegangan (voltméter), résistasi (ohm-méter), atawa arus (ampér-méter). Aya dua kategori multiméter: multiméter digital atawa DMM (digital multi-meter)(pikeun anu anyar sarta leuwih taliti hasil ukurna), sarta multiméter analog. Unggal kategori bisa ngukur listrik AC, atawa listrik DC.

Fisika
Ampérméter nyaéta pakakas ukur pikeun ngukur arus listrik boh pikeun listrik DC atawa AC. Pakakas ampérméter ieu miboga simbol A m, A-m, atawa A·m dina hijian SI, sarta bisa mangrupa pakakas ukur analog (jarum, pikeun modél lawas) atawa pakakas ukur digital (pikeun anu anyar sarta anu leuwih taliti). Pikeun wanda analog, ampérméter ieu ngagunakeun kakuatan magnét anu biasana henteu bisa ngukur sacara pas.

Fisika
Listrik
Listrik arus saarah (Basa Indonésia: Arus searah   sarta disingket DC) nyaéta kocoran arus listrik anu tetep ti poténsial luhur ka poténsial handap. Ilaharna ngocorna listrik ieu lumangsung dina hiji konduktor kawas kabel, tapi bisa ogé lumangsung dina semikonduktor, isolator, atawa ogé rohang hapa kawas pancaran éléktron atawa pancaran ion. Dina listrik arus saarah, muatan listrik ngocor ka hiji arah, béda jeung listrik arus bulak-balik (basa Inggris: Alternating Current (AC)). Istilah lawas anu dipaké saméméh listrik arus saarah nyaéta arus galvanis.

Aluran tanaga listrik komérsil munggaran (anu dijieun ku Thomas Edison dina tungtung abad ka 19) ngagunakeun listrik arus saarah. Alatan listrik arus bulak-balik leuwih gampang dipaké dibandingkeun jeung listrik arus saarah pikeun ngalurkeun sarta ngabagi tanaga listrik, di jaman ayeuna ampir kabéh aluran tanaga listrik ngagunakeun listrik arus bulak-balik.

Fisika
Éléktronika
Listrik
Listrik Arus bulak-balik (Basa Indonésia: arus bolak-balik   sarta disingket AC) nyaéta arus listrik di mana gedéna arus jeung arahna robah-robah bulak-balik. Béda jeung listrik arus saarah (basa Inggris: direct current sarta disingket DC) di mana arah arus anu ngocor henteu robah-robah nurutkeun waktu. Bentuk gelombang listrik arus bulak-balik biasana ngawangun gelombang sinusoida, ku cara ieu bisa ngalurkeun énergi paling éfisién. Tapi dina panerapan-panerapan husus anu séjén, wangun gelombang séjén ogé bisa dipaké, contona bentuk gelombang segi tilu atawa wangun gelombang pasagi.

Sacara umum, listrik bulak-balik hartina pangaluran listrik ti sumber asalna (contona PLN) ka kantor-kantor atawa imah-imah. Tapi aya ogé conto séjén kawas sinyal radio atawa audio anu dialurkeun ngaliwatan kabel, anu ogé mangrupa listrik arus bolak-balik. Dina panerapan-panerapan ieu, tujuan utama anu pangpentingna nyaéta ngabonceng (ngangkut) informasi anu ditumpangkeung (dimodulasi) atawa dikodeukeun dina jero sinyal arus bulak-balik kasebut.

Éléktronika
Fisika
Listrik
Volméter mangrupa pakakas pikeun ngukur kuatna tegangan listrik dina hiji sirkuit listrik. Pakakas ieu diwangun ku tilu lambaran tambaga anu dipasang dina hiji bakelite anu dirarangkén dina hiji bumbung (silinder) kaca atawa palastik. Lambaran bagian luar kapeto jadi anoda sedengkeun anu di tengah minangka katoda. Ilaharna silinder kasebut ukuranana 15 x 10 cm (luhur x diaméter).

Fisika
Listrik
Galvanométer nyaéta pakakas ukur arus anu pohara lemahna. Cara gawéna sarua jeung Ampérméter, Volméter, sarta Ohméter. Tilu pakakas éta cara gawéna sarua jeung motor listrik, tapi alatan dilengkepan ku pér, mangka kumparanana henteu muter.

Fisika
Listrik
Éléktrométer nyaéta pakakas ukur muatan listrik atawa béda poténsial listrik. Wanda éléktrométer aya rupa-rupa, mimiti ti jieunan leungeun nepi ka pakakas éléktronik kalawan katalitian anu hadé pisan. Éléktrométer modéren anu dumasar kana téknologi bumbung hapa atawa fase padet (solid state) bisa dipaké pikeun ngukur arus listrik anu pohara leutik nepi ka 1 femtoamper. Éléktroskop nyaéta pakakas sarupa anu leuwih basajan, anu cara gawéna dumasar kana prinsip anu sarupa, tapi ngan némbongkeun kuat rélatif voltase atawa muatan listrik.

Tumbu ka luar 

  Build this FET electrometer - A very simple circuit - 2 components
  Simple FET electrometer - A simple bridged circuit
  An op-amp electrometer
  Early electrometers
  Charging an Electroscope by Induction Using a Negatively-charged Balloon ti Multimedia Physics Studios 

Fisika
Listrik
Konduktor atau panganteur bisa ngarujuk kasababaraha ngaran:
 Konduktor listrik: material anu bisa nganteurkeun arus listrik kalawan gampang
 Konduktor panas: material anu bisa nganteurkeun panas kalawan gampang
Konduktor listrik atawa panganteur listrik nyaéta material anu bisa nganteurkeun arus listrik, boh mangrupa zat padet, nyacai (éncér) atawa gas. Alatan sipatna anu konduktif (gampang nganteurkeun) mangka disebut konduktor. Konduktor anu alus nyaéta anu mibanda résistansi jinis anu leutik. Ilaharna logam boga sipat konduktif. Emas, pérak, tambaga, alumunium, séng, beusi paturut-turut mibanda résistansi jinis nu beuki badag. Jadi salaku pangateur emas téh pohara alus, tapi alatan kacida mahal hargana, mangka sacara ékonomis tambaga jeung alumunium pangréana dipaké.

Fisika
Listrik
Biofilm nyaéta wangunan komunitas-komunitas mikroorganismeu nu dibulen ku matriks polimér nu napel dina barang inert anu cicing atawa hirup.  Biofilm mindeng dicirikeun ku napel dina hiji barang, wangunna hétérogén, biodiversitas, interaksi kumunitas anu pajeulit, sarta matriks ékstrasélulér zat polimérik.

Rujukan 
 Biofilm. Wikipédia édisi basa Inggris (disalin 28 Agustus 2008).

Bacaeun salajengna 
 
 
 Center for Biofilm Engineering's Hypertextbook 
 
 Biofilms specialists in France 
 All about biofilms in streams 
 Biofilm, BioMineWiki 
 Agile Sciences antibiofilm technology
 Environmental Biotechnology CRC, biofilm specialists in Australia
 Bacterial Biofilms (Microbial Mats)

Baktériologi
Mikrobiologi
Pasirmulya nyaéta salah sahiji désa di Kacamatan Banjaran, Kabupatén Bandung,  Propinsi Jawa Kulon, Indonésia.